**«Απουσία» από την εκπαίδευση έβαλαν οι μαθητές στην κυβέρνηση**

Οι μαθητές, οι εκπαιδευτικοί και οι γονείς παρά τους εκβιασμούς, τις απειλές και τις συκοφαντίες της κ. Κεραμέως έστειλαν σήμερα ένα μαζικό και ηχηρό μήνυμα στην Κυβέρνηση, το Υπουργείο Παιδείας και τα μέσα προπαγάνδας τους.

Η μαθητική και εκπαιδευτική κοινότητα δεν θα υποκύψει όσες παράνομες αποφάσεις και να λάβει η κα Υπουργός παρακάμπτοντας τις προβλεπόμενες διαδικασίες. Τα αιτήματα τους είναι δίκαια και εύλογα, δεν θα τους τρομοκρατήσει καμία σπασμωδική κίνηση πανικού του Υπουργείου Παιδείας, ούτε η καταστολή του κ. Χρυσοχοΐδη.

Θα συνεχίσουν να δίνουν δυναμικό παρών στις αγωνιστικές κινητοποιήσεις τους απαιτώντας αυτονόητες συνθήκες εκπαίδευσης μέσα στην πανδημία. Μόνη απούσα παραμένει η κ. Κεραμέως που μαζί με τον Πρωθυπουργό δεν έκαναν καμία προετοιμασία για να προστατέψουν μαθητές, εκπαιδευτικούς και γονείς αυτή την ιδιαίτερη σχολική χρονιά και τώρα με αυταρχισμό κρύβουν τις ευθύνες τους.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**